Diari Oficial de la Generalitat Valenciana


Sumari del DOGV 5403, del 07-12-2006 (2006/13773)

RESOLUCIÓ de 8 de novembre de 2006, de la Conselleria de Sanitat, per la qual s'adjudiquen ajudes per a estudis d'investigació en Avaluació de Tecnologies Sanitàries i sobre pràctiques infermeres basades en l'evidència científica.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5403

Data del DOGV
:   07-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/13213


Organisme emissor
:   Conselleria de Sanitat

Tipus de document
:   Resolució

RESOLUCIÓ de 8 de novembre de 2006, de la Conselleria de Sanitat, per la qual s'adjudiquen ajudes per a estudis d'investigació en Avaluació de Tecnologies Sanitàries i sobre pràctiques infermeres basades en l'evidència científica. [2006/13949]   
Per l'Orde de 6 d'abril del 2006, de la Conselleria de Sanitat (DOGV núm. 5.257, de 12.05.2006), es van convocar i es van establir les bases reguladores per a la concessió d'ajudes per a finançar estudis d'investigació en Avaluació de Tecnologies Sanitàries i sobre pràctiques infermeres basades en l'evidència científica.  
En els pressupostos de la Generalitat Valenciana per a l'exercici 2006 hi ha una dotació de 50.000 euros (cinquanta mil euros) en el programa pressupostari 59.26.13.4221.213.41.4 de la Direcció General d'Ordenació, Avaluació i Investigació Sanitària, codi de línia T5825000.  
Les entitats representades pel personal investigador que al final es relacionen han sol·licitat beques per a finançar accions i projectes d'investigació específics en l'àrea d'Avaluació de Tecnologies Sanitàries i sobre pràctiques infermeres basades en l'evidència científica, en els termes previstos en l'orde de referència.  
Atesa la normativa de general aplicació, i examinats els projectes d'investigació que versen sobre Avaluació de Tecnologies Sanitàries i sobre pràctiques infermeres basades en l'evidència científica, objecte de la convocatòria.  
Vista la proposta de resolució definitiva de la comissió avaluadora de les dites ajudes que va avaluar els projectes d'investigació individualitzadament, seguint els criteris de selecció establits en les bases quarta i cinquena de l'orde i va determinar les prioritats i necessitats per mitjà de la ponderació dels criteris que cal seguir per a la concessió d'ajuda, procurant garantir l'eficàcia i eficiència de les actuacions en matèria d'Avaluació de Tecnologies Sanitàries i sobre pràctiques infermeres basades en l'evidència científica i havent-se ajustat les possibles ajudes als recursos previstos per al 2006, resolc sobre els expedients de sol·licitud d'ajudes presentats.  
Primer  
Concedir les ajudes per a finançar els projectes d'investigació per al 2006 que en l'annex es relacionen així com les quantitats, a les entitats representades pel personal investigador, per a contribuir al finançament de projectes d'investigació específics sobre Avaluació de Tecnologies Sanitàries i sobre pràctiques infermeres basades en l'evidència científica, que s'indiquen en l'annex d'esta resolució, per un import total de 50.000 euros (cinquanta mil euros).  
Segon  
Els beneficiaris de les beques hauran de remetre a la Direcció General d'Ordenació, Avaluació i Investigació sanitària la memòria final del projecte, en la qual s'inclourà una memòria detallada de la investigació, així com un resum, juntament amb una relació detallada de les despeses totals efectuades, ajustat al model IV que els serà facilitat per la Direcció General d'Ordenació, Avaluació i Investigació Sanitària. Així mateix hauran de remetre's les separates de publicacions o comunicacions a congressos, si n'hi haguera. En la publicació de treballs científics, presentació de comunicacions a congressos i reunions científiques, i altres activitats científiques que tinguen lloc com a resultat d'una ajuda d'investigació, s'haurà de consignar l'origen del seu finançament i enviar a la Direcció General d'Ordenació, Avaluació i Investigació sanitària un exemplar de la publicació, amb menció del número d'expedient. Així mateix, es remetrà a la Direcció General d'Ordenació, Avaluació i Investigació sanitària les publicacions que es produïsquen com a conseqüència de l'ajuda, amb posterioritat a la presentació de la memòria.  
Tercer  
Que es notifique la present resolució a tots els interessats, que posa fi a la via administrativa, i que hom pot interposar en contra un recurs contenciós administratiu en el termini de dos mesos comptats des de l'endemà de la notificació, davant de la Sala Contenciosa Administratiu del Tribunal Superior de Justícia de la Comunitat Valenciana, d'acord amb el que disposen els articles 109 i 110 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/99, de 13 de gener, així com en els articles 10 i 46 de la Llei 29/98, de 13 de juliol, reguladora de la Jurisdicció Contenciosa, o qualsevol altre recurs que estime pertinent per a la defensa dels seus interessos.  
València, 8 de novembre de 2006. El conseller de Sanitat: Rafael Blasco Castany.   
ANNEX  
Expedient núm. Av. Tec. 001/2006  
Entitat adjudicatària: Fundació Investigació Hospital Clínic  
Títol del projecte: Análisis de la efectividad en la implantación de una guía para el abordaje de la incontinencia anal en la atención primaria de salud desde una estrategia multifactorial  
Investigador responsable: Mínguez Pérez, Miguel  
Ajuda concedida: 30.250 €  
Expedient núm. Av. Tec. 005/2006  
Entitat adjudicatària: Hospital General Universitari d'Alacant  
Títol del projecte: Tolerancia dermatológica del personal sanitario a las soluciones alcohólicas utilizadas en la higiene de manos   
Investigador responsable: Sanchez Payá, José  
Ajuda concedida: 5.200 €  
Expedient núm. Av. Tec. 002/2006  
Investigador responsable: Sales Orts, Rafael  
Entitat adjudicatària: Fundació Investigació Hospital Clínic  
Títol del projecte: Perfiles diferenciales de pacientes psiquiátricos hospitalizados. Análisis comparativo de resultados ajustados a NOC y su repercusión sobre estándares de cuidado psiquiátrico  
Investigador responsable: Sales Orts, Rafael  
Ajuda concedida: 4.400 €  
Expedient núm. Av. Tec. 003/2006  
Entitat adjudicatària: Escola Universitària d'Infermeria la Fe  
Títol del projecte: Percepción por enfermería de la Comunidad Valenciana sobre la influencia del medio laboral y las condiciones estructurales en el respeto a los derechos humanos de los pacientes. Un enfoque cualitativo  
Investigador responsable: Palop Múñoz, Josefa  
Ajuda concedida: 3.450 €  
Expedient núm. Av. Tec. 004/2006  
Entitat adjudicatària: Consultori Vicente Brull Direcc. AP 5  
Títol del projecte: Análisis de los conocimientos y actitudes de las enfermeras de A. Primaria tras la implantación de SIA-ABUCASIS II  
Investigador responsable: Herraiz Mallebrera, Antonia  
Ajuda concedida: 450 €  
Expedient núm. Av. Tec. 008/2006  
Entitat adjudicatària: Fundació de l'Hospital General Universitari de València  
Títol del projecte: Evaluación del uso y tecnología de biomateriales en terapias regenerativas: valoración de su apli-cación práctica  
Investigador responsable: Soria López, José Miguel  
Ajuda concedida: 1.250 €  
Expedient núm. Av. Tec. 009/2006  
Entitat adjudicatària: Hospital De Requena  
Títol del projecte: Desarrollo y evaluación de una herramienta no invasiva de ayuda diagnóstica de desórdenes musculoesqueléticos de la espalda mediante técnicas estadísticas multivariantes  
Investigador responsable: Pérez Torres, Francisco  
Ajuda concedida: 5.000 €